CELEX: C2007/283/66
Language: sl
Date: 2007-11-24 00:00:00
Title: Zadeva T-372/07: Tožba, vložena 24. septembra 2007 – Dimos Kerateas proti Komisiji Evropskih skupnosti

24.11.2007   
            
            
               SL
            
            
               Uradni list Evropske unije
            
            
               C 283/36
            
         Tožba, vložena 24. septembra 2007 – Dimos Kerateas proti Komisiji Evropskih skupnosti
   (Zadeva T-372/07)
   (2007/C 283/66)
   Jezik postopka: grščina
   Stranki
   
      Tožeča stranka: Dimos Kerateas (zastopnika: A. Papakonstantinou in M. Chaïdarlis, odvetnika)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Odločba Komisije C(2004)5611 z dne 22. decembra 2004 o odobritvi finančne pomoči kohezijskega sklada za projekt z naslovom „Projekt ravnanja s trdimi odpadki prve upravne enote na jugovzhodu pokrajine Attiki in druge upravne enote pokrajine Trizinia, 1. Urejeno odlagališče odpadkov v integriranem obratu za ravnanje z odpadki v kraju ‚Vragoni‘ v občini Keratea – Lavreotiki na juhozahodu Attikija, 2. Postaja za prevoz odpadkov druge upravne enote pokrajine Attiki v Trizinii“, naj se razglasi za nično;
            
         
               —
            
            
               v primeru dvoma naj se odredi pregled na spornem kraju projekta in naj se zahtevajo neodvisna tehnična strokovna mnenja v podporo trditvam tožeče stranke;
            
         
               —
            
            
               Komisiji Evropskih skupnosti naj se naloži plačilo stroškov.
            
         Tožbeni razlogi in bistvene trditve
   Tožeča stranka glede interesa za delovanje v okviru vložitve ničnostne tožbe na podlagi člena 230 ES meni, da se izpodbijana odločba, ki predvideva postavitev urejenega odlagališča odpadkov na površini, ki ni del področja občine Keratea, neposredno in posamično nanaša nanjo, ker je javni izvajalec, zadolžen za varovanje javnega zdravja in varstva okolja v pokrajini, kjer se izvaja financirani projekt.
   Tožeča stranka zatrjuje, da izpodbijana odločba, z vsebino katere se je, po njenih trditvah, seznanila 13. avgusta 2007, hkrati krši več določb primarnega prava Skupnosti o varovanju zdravja in varstvu okolja in določbe sekundarnega prava, ki prve podrobneje urejajo.
   Tožeča stranka meni, da je financiranje projekta v nasprotju s cilji ohranitve, varstva in izboljšanja kakovosti okolja, varovanja javnega zdravja in smotrno in ustrezno rabo naravnih virov. Poleg tega izpodbijana odločba Komisije, po mnenju tožeče stranke, ne upošteva določb členov 3, 4 in 6 Direktive 75/442/EGS (1) in členov 3 in 4 Direktive 91/156/EGS (2), ki določajo natančne obveznosti na področju preprečevanja in zmanjšanja proizvodnje odpadkov ter njihove škodljivosti.
   Nazadnje, po mnenju tožeče stranke je očitno, da naj postavitve integriranega obrata za ravnanje in odstranjevanje odpadkov v notranjosti zaščitene pokrajine nikakor ne bi mogli šteti za projekt, upravičen do financiranja na podlagi finančnih sredstev, kot je kohezijski sklad, ki že po definiciji financira samo projekte, ki so v skladu z zahtevami varstva okolja.
   
      (1)  Direktiva Sveta z dne 15. julija 1975 o odpadkih (75/442/EGS) (UL L 194, 25.7.1975, str. 39).
   
      (2)  Direktiva Sveta z dne 18. marca 1991 o spremembi Direktive 75/442/EGS o odpadkih (91/156/EGS) (UL L 78, 26.3.1991, str. 32).